  Анжелика Тихонова корреспондент Удмуртиысь Алнаш ёросын Алнаш – Грак сюресэз тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Сюресчиос трассалэн нырысетӥ иськемысеныз Грак пала 4,96 иськемзэ выльдозы 27-тӥ оштолэзе сюреслэсь ог 30 ар талэсь азьло вӧлдэм шобретсэ куштыны кутскозы. Собере асфальтобетон кык сӥен вӧлдозы, сюрес дуръёсты юнматозы. Выльдэм сюрес оглом 5 иськем 370 метр луоз. Озьы ик сюресчиос дугдылон интыосты тупатъялозы, мер транспортлы «Верхний Утчан» дугдылонние автопавильон пуктозы. Оглом туэ Алнаш – Грак сюрес вылысь 10,9 иськемзэ выльдыны чаклало. 3-тӥ куартолэзе сюреслэсь кыкетӥ люкетсэ (км 23+800 км 28+927) лэсьтыны кутскозы. Ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстозы. Тодэ вайытом, Ижкарысь Быдӟым Атыкай ожын Вормонлы сӥзем кык урамъёсы выль светофоръёс пуктозы.  Тегъёс: Авто Удмуртия сюресъёс тупатъянужъёс Алнаш Грак  